Alen Ploj

Alen Ploj (* 30. jún 1992, Lenart, Slovinsko) je slovinský futbalový útočník, ktorý v súčasnosti hráva za NK Nafta (Lendava).

Futbalová kariéra 
Alen Ploj odštartoval svoju kariéru v slovinskom klube Jarenina. V roku 2007 prestúpil do juniorského tímu Nogometni klub Maribor, v ktorom pokračoval aj v seniorskom mužstve. V roku 2015 hral za tím FC ViOn Zlaté Moravce za ktorý odohral šesť zápasov a strelil jeden gól. Na jar roku 2016 prestúpil do poľského klubu GKS Belchatów kde odohral dvanásť stretnutí a strelil štyri góly. V sezóne 2016/17 hral za klub Bytovia Bytów, kde odohral šestnásť stretnutí a strelil tri góly. Od novej sezóny 2017 hráva druhú najvyššiu poľskú futbalovú súťaž za klub Wisła Puławy.

Reprezentácia Slovinska 
Alen Ploj reprezentoval svoju krajinu v mládežníckych tímoch Slovinska. Reprezentovať začal v roku 2008 za slovinsky reprezentačný tím do 16 rokov odohral tri zápasy. Za reprezentačný tím Slovinska do 17 rokov odohral dva zápasy v tom istom roku. V roku 2010 reprezentoval svoju krajinu v štyroch zápasoch. V zápase 9. októbra 2010 odohral celý zápas proti rovesníkom zo Slovenska (Slovinsko „19“ – Slovensko „19“ 0:1). V rokoch 2011 - 2013 hrával za reprezentačný tím Slovinska do 20 rokov za ktorý odohral sedem zápasov a strelil dva góly. V roku 2013 hral za reprezentačný tím Slovinska do 21 rokov za ktorý odohral štyri zápasy.

Referencie

Externé odkazy 
 profil hráča (poľsky)
 profil hráča

Slovinskí futbalisti